Τίτλος Διδακτικού Σεναρίου:

«Το προσφυγικό ζήτημα του 1922 μέσα από μαρτυρίες και τεκμήρια»

Χρόνος Υλοποίησης: 45΄

Τίτλος φύλλου εργασίας:

**Η ιστορία μιας οικογένειας (2)**

* Είστε απόγονοι της οικογένειας του Νικόλαου Βαλήλα, που αναφέρεται στην πηγή (βλ. παρακάτω), και θέλετε να εντοπίσετε και να χαράξετε στο χάρτη την πορεία που ακολούθησε η οικογένεια σας μαζί με πολλούς Αρτακηνούς συντοπίτες τους, κατά τη Μικρασιατική καταστροφή, μέχρι την οριστική τους εγκατάσταση στο Βατώντα Εύβοιας.
* Ως αντιπρόσωποι των Αρτακηνών που διαμένουν στην Τούμπα Θεσσαλονίκης σάς έχει ανατεθεί να συντάξετε μία σύντομη επιστολή προς τις αρμόδιες αρχές, στην οποία να καταγράφετε τα προβλήματα που αντιμετωπίζετε και τις λύσεις που προτείνετε για να βελτιωθεί η ζωή σας.

Μερικά στοιχεία μπορείτε να τα αντλήσετε από το ίδιο το κείμενο της μαρτυρίας και το διαδραστικό χάρτη.

(Θα αξιολογηθεί θετικά η ενσωμάτωση στην επιστολή σας ιστορικών στοιχείων της εποχής).

Οδηγίες: Στην επιλογή Καταθέτη/Οργανισμού της *Πολιτιστικής και Γενεαλογικής συλλογής της Κεντρικής Μακεδονίας* του ΙΜΕ θα αναζητήσετε το όνομα Βαλήλας και θα μελετήσετε το κείμενο:

* «Αναμνήσεις Νικολάου Βαλήλα, πατέρα του Γεωργίου Βαλήλα, από την προσφυγιά των Αρτακηνών»